b'\n_START_ARTICLE_\nDvoglava me\xc4\x8dna mi\xc5\xa1ica\n_START_PARAGRAPH_\nDvoglava me\xc4\x8dna mi\xc5\xa1ica (latinsko musculus gastrocnemius) je mo\xc4\x8dna povrhnja mi\xc5\xa1ica na zadnji strani goleni. Skupaj z veliko me\xc4\x8dno mi\xc5\xa1ico sestavlja troglavo me\xc4\x8dno mi\xc5\xa1ico. Mi\xc5\xa1ico sestavljata dve glavi, in sicer lateralna glava (caput laterale), ki izvira lateralnega epikondila in zadnje povr\xc5\xa1ine stegnenice ter sklepne ovojnice kolenskega sklepa, in medialna glava (caput mediale), ki izvira iz zadnje povr\xc5\xa1ine stegnenice ter sklepne ovojnice kolenskega sklepa. Kiti obeh glav se spojita s kito velike me\xc4\x8dne mi\xc5\xa1ice in se nara\xc5\xa1\xc4\x8dajo na petnico._NEWLINE_Mi\xc5\xa1ico o\xc5\xbeiv\xc4\x8duje tibialni \xc5\xbeivec (S1-S2), v brazdi med glavama pa potekata mala safenska vena (vena saphena parva) in medialni me\xc4\x8dni ko\xc5\xbeni \xc5\xbeivec (nervus cutaneus surae medialis).'